Fearless (שיר)

"Fearless" (בעברית: "חַסְרַת פַּחַד") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השני שלה, Fearless. השיר יצא לאור ב-3 בינואר 2010, על ידי חברת התקליטים ביג משין רקורדס, כסינגל החמישי והאחרון מתוך האלבום. סוויפט כתבה את השיר עם ליז רוז והילרי לינדזי והפיקה אותו עם נייתן צ'פמן. מבחינה מוזיקלית, "Fearless" הוא שיר קאנטרי פופ, בדומה לשירים נוספים ב-Fearless. מבחינה לירית, הוא עוסק ב"דייט הראשון והמושלם" לטענתה של סוויפט. "Fearless" ספג שבחים ביקורתיים רבים מטעם מבקרי המוזיקה, שטענו כי "השיר פונה לכל קבוצות הגיל השונות". בנוסף לכך, הוא זכה בשני פרסי BMI בקטגוריות "שירים עטורי פרסים" ו"ההוצאה לאור של השנה". הוא זכה להצלחה בעיקר בארצות הברית, כאשר הגיע למקום העשירי במצעד שירי הקאנטרי, והתשיעי במצעד הבילבורד הוט 100. הוא קיבל את תואר הזהב מטעם איגוד תעשיית ההקלטות האמריקאי לפני שיצא כסינגל והיה הראשון בהיסטוריה שהצליח לעשות זאת. הקליפ שלו בוים על ידי טריי פנג'וי שביימה מספר קליפים נוספים של סוויפט קודם לכן. הוא מכיל אוסף של קטעים מהופעות שונות מתוך סיבוב ההופעות "Fearless Tour" שבוים על ידי טוד קאסטי. השיר נכתב על ידי טיילור סוויפט, ליז רוז והילרי לינדזי והופק על ידי סוויפט ונייתן צ'פמן. לטענתה, באותה התקופה בה כתבה את השיר, היא לא הייתה במערכת יחסים עם אף אחד אלא כתבה אותו לאחר שניתחה את האידאולוגיה של "הדייט הראשון הטוב ביותר". היא דיברה על תהליך כתיבתו ואמרה: "אני חושבת שלפעמים כשאת כותבת שירי אהבה, את לא כותבת אותם על מה שעובר עלייך כרגע, אלא על מה שאת מאחלת שיהיה לך". השיר הורכב מתוך מחשבה על שני מושגים. סוויפט תיארה את הרעיון העיקרי של "Fearless" כשיר על "חוסר הפחד של ההתאהבות", ו"לא משנה כמה פעמים תיפגע, תמיד תתאהב שוב". הרעיון השני, הוא על "הדייט הראשון הטוב ביותר", שהצהירה שהיא לא חוותה בזמן כתיבת "Fearless". לאחר השלמת השיר, היא התלבטה לעומק בהגדרתה האישית למילה "חסרת פחד". מבחינתה, "להיות חסרת פחד זה לא אומר שאת לא מפחדת לחלוטין וזה לא אומר שאת חסינה לקליעים. זה אומר שיש לך הרבה פחדים, אבל את מדלגת עליהם בכל מקרה". שיר זה השפיע עליה גם כאשר דיברה על הרעיון של האלבום בכללי. השיר הופץ לראשונה כסינגל שיווקי מהאלבום ב-14 באוקטובר 2008 במסגרת "Countdown to Fearless", קמפיין בלעדי של חנות האייטונס; הוא הופץ מאוחר יותר כסינגל החמישי והאחרון מ-Fearless ב-4 בינואר 2010. השיר הוא שיר קאנטרי-פופ באורך של ארבע דקות ושנייה אחת. אלכסיס פטרידיס מגרדיאן תיארה את הסוגה המוזיקלית של השיר כ"מעין פופ רוק מושלם מבחינות מסוימות". לדבריה, החלק "הכי קאנטרי" בו, הוא המילים המתייחסות ל"עיירת סוסים אחת". הוא מנוגן בקצב של 100 פעימות בדקה אחת, ונכתב בסולם של פה מז'ור כשקולה של סוויפט משתרע מאוקטבה F3 ל-C5 (סך הכול שתי אוקטבות) והוא מנוגן בהתקדמות האקורדים F–C–Gm–B♭-C. באתר המוזיקה Tunebat נכתב כי דציבלי הקול שלה הם -4. טום רונלד מ-Great American Country פירש את המסר של השיר, וטען שהוא "מציג אומץ במעגל ההיכרויות והדייטים". בפרספקטיבה אחרת, רוב שפילד ממגזין Blender אמר שהשורות "ואני לא יודעת למה אבל איתך / הייתי רוקדת בסערה בלבוש הטוב ביותר שלי, ללא פחד" הוכיחו איך סוויפט "נהנתה מלעשות סצנות". הווידאו קליפ של השיר מכיל אוסף של קטעים מהופעות שונות מתוך סיבוב ההופעות "Fearless Tour" שבוים על ידי טוד קאסטי. הוא נחשף לראשונה ב-17 בפברואר 2010 בטקס פרסי הקאנטרי. הוא מתחיל בזה שסוויפט אומרת ללהקה שלה: "סיבוב ההופעות הזה היה החוויה הטובה ביותר בחיי ואתם חברים, חלק מזה". לאחר מכן, נראים קטעים שונים מסיבוב ההופעות כמו מעריצים בקהל המחזיקים שלטים, קטעים מאחורי הקלעים וההופעות עצמן. הקליפ מסתיים בכך שסוויפט מנופפת לשלום ויורדת מהבמה. נכון ל-2 במרץ 2021 לקליפ יש 57 מיליון צפיות באתר יוטיוב. השיר ספג שבחים ביקורתיים רבים עם יציאתו. רבים ממבקרי המוזיקה ציינו את היכולת שלו לפנות לכל קבוצות הגילאים. לאה גרינבלט מאנטרטיינמנט ויקלי אמרה כי "השירה של סוויפט מתאימה למנגינה ולכלי הנגינה של השיר" ובנוסף אמרה שהוא "ידידותי לרדיו". הת'ר פארס מ-AllMusic בחרה בשיר כאחד השירים הטובים ביותר ב-Fearless. אליס פישר ממגזין האובזרבר בירכה את "Fearless" על היותו "אחד מהשירים הגדולים של סוויפט עם מילים תפיסתיות על אמיתות אוניברסליות שניתן ליהנות מהם בכל גיל. אמהות ובנות, כמו גם קבוצות של בני נוער וזוגות, [יכולים לשיר] יחד את השיר בהנאה". תחילה, השיר יצא כסינגל שיווקי אך למרות זאת הוא הופיע לראשונה במקום התשיעי במצעד הבילבורד הוט 100 עם מכירות של למעלה מ-162 אלף עותקים ובכך הפך לשיר השלישי של סוויפט שנכנס לעשירייה הפותחת במצעד. לאחר שבוע, הוא ירד למקום ה-38 ויצא מהמצעד לאחר ארבעה שבועות. כאשר השיר יצא כסינגל, הוא נכנס מחדש למקום ה-94 והגיע בשיאו למקום ה-76. השיר היה לאחד מ-13 השירים באלבום שנכנסו ל-40 העליונים במצעד ובכך שברה סוויפט את השיא של האמן שהצליח להכניס הכי הרבה שירים מאותו האלבום ל-40 העליונים במצעד. בסך הכול, השיר שהה 15 שבועות במצעד. בנוסף לכך, הוא הגיע למקום העשירי במצעד שירי הקאנטרי ובכך הפך לשירה העשירי שעשה זאת, אם כי היה לשירה עם המיקום הנמוך ביותר במצעד. במצעד שירי הפופ הצליח להיכנס למקום ה-18. עוד לפני שהופץ כסינגל רשמי, הוא כבר הצליח להגיע למעמד זהב ובכך הפך לשיר הראשון שהגיע למעמד זהב עוד לפניי שיצא כסינגל. נכון להיום השיר מכר מיליון עותקים במדינה ובכך הגיע למעמד פלטינה. מחוץ לעולם זכה להצלחה פחותה כאשר הגיע למקום ה-69 בקנדה ושהה חמישה שבועות במצעד ובספרד הגיע למקום ה-32 בלבד. סוויפט הופיעה לראשונה עם השיר בתוכנית "תוכנית האירוח המאוחרת של דייוויד לטרמן" של דייוויד לטרמן. בהמשך, הופיעה בתוכנית האירוח "המופע של אלן דג'נרס" של אלן דג'נרס. לאחר מכן, ביצעה אותו בתוכנית הרדיו Clear Channel Communications. בנוסף לכך, הופיעה עם השיר במהלך סיבוב ההופעות "Fearless Tour" ובסיבוב ההופעות "Speak Now World Tour". בסיבובי ההופעות "The Red Tour" ו-"The 1989 World Tour" היא הופיעה גם עם השיר אך בתאריכים ספציפיים בלבד. בסיבוב ההופעות "Reputation Stadium Tour" הופיעה עם השיר באופן חד-פעמי במקום שיר אחר. הורדה דיגיטלית אמריקאית "Fearless" (גרסת הסינגל) – 4:01 תקליטור סינגל אירופאי / אמריקאי "Fearless" (גרסת הרדיו) – 4:01 Fearless (Taylor's Version) (בעברית: חסרת פחד (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Fearless" משנת 2008, היא הרצועה הפותחת את אלבום ההקלטה החוזרת הראשון שלה, Fearless (Taylor's Version); הקלטה חוזרת של אלבומה, Fearless, משנת 2008. Fearless (Taylor's Version) יצא לאור ב-9 באפריל 2021, על ידי חברת התקליטים ריפבליק רקורדס. סוויפט כתבה את השיר עם ליז רוז והילרי לינדזי והפיקה אותו עם כריסטופר רו. "Fearless (Taylor's Version)" כולל את אותן המילים, ההפקה והמכשור של "Fearless" המקורי. עם יציאתו של Fearless (Taylor's Version),‏ "Fearless (Taylor's Version)" הגיע לראשונה למקום ה-71 במצעד הבילבורד הוט 100, ה-14 במצעד שירי הקאנטרי וה-36 ברולינג סטון טופ 100. בנוסף לכך, דורג במקום ה-26 במצעד הסינגלים הסינגפורי, ה-46 בקנדה הוט 100, ה-53 בבילבורד גלובל 200 וה-54 במצעד הסינגלים האוסטרלי. ב-11 בפברואר 2021, בעקבות סכסוך עם ביג משין רקורדס בנוגע לזכויות המאסטרס של ששת אלבומי האולפן הראשונים שלה, טיילור סוויפט הודיעה שהיא עתידה להוציא את אלבום ההקלטה החוזרת הראשון שלה, Fearless (Taylor's Version); הקלטה חוזרת של אלבומה Fearless, משנת 2008. ב-8 באפריל, קטע מהשיר הוצג ב"בוקר טוב אמריקה". Fearless (Taylor's Version) יצא לאור ב-9 באפריל 2021. קליפ המילים של כל שיר באלבום הועלו לערוץ היוטיוב של סוויפט; "Fearless (Taylor's Version)" צבר למעלה מ-7.5 מיליון צפיות נכון לספטמבר 2021. בקליפ המילים מופיעות תמונות של סוויפט מנגנת בגיטרה במהלך סיבוב הופעות. השיר נכלל גם ב-Fearless (Taylor's Version): The I Remember What You Said Last Night Chapter, אוסף סטרימינג מאת סוויפט שיצא לאור ב-24 במאי 2021, ובו חמישה שירים נוספים מתוך Fearless (Taylor's Version). האנה מילריאה מ-NME סקרה את Fearless (Taylor's Version) ותיארה את הרצועה כ"מבריקה", ושיבחה את "הליריקה מאופיינת החשיבה החולמנית" שלה. בהמשך הסקירה, טענה כי הרצועה בעלת "עיבודים אינסטרומנטליים שמעוררים זיכרונות מהמוזיקה הישנה של סוויפט ובמקביל, בעלי הפקה מעודנת יותר". מבקר מ-Clash הדגיש את השירה המשופרת של סוויפט ואת ההפקה החדה יותר שלטענתו, הדגישה את הנוסטלגיה של השיר. לאחר יציאתו של Fearless (Taylor's Version), שיר הנושא שלו דורג לראשונה במקום ה-71 במצעד הבילבורד הוט 100 לצד 7 רצועות נוספות מ-Fearless (Taylor's Version). הוא דורג לראשונה במקום ה-36 ברולינג סטון טופ 100, עם 64,100 עותקים שנמכרו ו-7.6 מיליון השמעות בשבוע הבכורה שלו. "Fearless (Taylor's Version)" דורג לראשונה במקום ה-14 במצעד שירי הקאנטרי, והיה לאחד מ-18 שירים מהאלבום שדורגו במצעד באותה העת, כמו גם אחד מ-6 שירים שדורגו במצעד שירי הקאנטרי (סטרימינג) באותה העת. בשאר רחבי העולם, דורג "Fearless (Taylor's Version)" לראשונה במקום ה-26 בסינגפור, ה-46 בקנדה, ה-53 בבילבורד גלובל 200 ו-54 באוסטרליה. הקרדיטים לקוחים מטיידל. מידע על היצירה "Fearless" באתר מיוזיק בריינז גרסאות נוספות ל"Fearless" באתר SecondHandSongs Every Song On Taylor Swift's 'Fearless', Ranked, Junkee, ‏2021-02-12 (באנגלית אמריקאית) Taylor Swift – 'Fearless (Taylor's Version)' review: a celebration of the star's breakout album, NME, ‏2021-04-09 (באנגלית בריטית) Ranking every song on Taylor Swift's re-recorded 'Fearless' album, For The Win, ‏2021-04-10 (באנגלית אמריקאית) Fearless, נבדק ב-2021-02-28 Release group “Fearless” by Taylor Swift - MusicBrainz, musicbrainz.org Taylor Swift - Fearless, Discogs (באנגלית) Taylor Swift, Billboard Gold & Platinum, RIAA (באנגלית אמריקאית) Taylor Swift – Fearless (באנגלית), נבדק ב-2019-04-24 Big Machine: Taylor Swift, web.archive.org, ‏2010-04-03 Taylor Swift Says She 'Owed It' To Her Fans To Be Open About Joe Jonas Breakup - News Story | Music, Celebrity, Artist News | MTV News, web.archive.org, ‏2010-03-12 Connecting to the iTunes Store., web.archive.org, ‏2012-11-08 ®R&R :: Going For Adds™ :: Country, web.archive.org, ‏2012-03-16 Fearless - Taylor Swift | Songs, Reviews, Credits | AllMusic (באנגלית), נבדק ב-2021-03-02 Pop review: Taylor Swift: Fearless, web.archive.org, ‏2013-10-16 "Digital sheet music - Taylor Swift - Fearless". Musicnotes.com. Alfred Publishing. Key & BPM for Fearless by Taylor Swift | Tunebat, tunebat.com Taylor Swift “Fearless”-ly Sets A New Precedent | GAC News & Notes, web.archive.org, ‏2011-07-25 Fearless - Blender, web.archive.org, ‏2010-02-28 TaylorSwiftVEVO (2010-02-26), Taylor Swift - Fearless, נבדק ב-2019-04-24 Fearless | Music Review | Entertainment Weekly, web.archive.org, ‏2009-04-25 Fearless - Taylor Swift | Songs, Reviews, Credits | AllMusic (באנגלית), נבדק ב-2021-03-04 Pop review: Taylor Swift / O2 Shepherds Bush Empire, London, web.archive.org, ‏2013-10-16 Taylor Swift's 100 album tracks – ranked, The Independent, ‏2020-07-23 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) T.I. Returns To No. 1 On The Hot 100 | Billboard, web.archive.org, ‏2013-05-02 Taylor Swift, Billboard Taylor Swift - Fearless - Music Charts, web.archive.org, ‏2011-12-03 US Singles Top 100 (March 13, 2010) - Music Charts, web.archive.org, ‏2011-12-03 Rihanna's 'Roulette' Lands In Hot 100's Top 10 | Billboard, web.archive.org, ‏2013-08-26 Taylor Swift “Fearless”-ly Sets A New Precedent | GAC News & Notes, web.archive.org, ‏2011-07-25 Gold & Platinum, RIAA (באנגלית אמריקאית) spanishcharts.com - Taylor Swift - Fearless, web.archive.org, ‏2012-03-23 "Bobby Braddock, Rhett Akins, Dallas Davidson, Sony/ATV & More Honored at 2011 BMI Country Awards". Broadcast Music, Inc. 9 בנובמבר 2011. ארכיון מ-13 במרץ 2015. נבדק ב-25 בינואר 2015. {{cite web}}: (עזרה) Taylor Swift - Body By Milk, web.archive.org, ‏2011-07-07 Big Machine: Taylor Swift, web.archive.org, ‏2010-09-18 CMT : Videos : Taylor Swift : Fearless, web.archive.org, ‏2010-02-20 Taylor Swift shimmers in Omaha - Omaha.com, archive.is, ‏2012-06-30 Taylor Swift's Reputation Tour B-Stage: Songs She Has Surprised Fans With | Billboard, web.archive.org, ‏2019-10-08 Ask Billboard: Taylor Swift's Career Album & Song Sales, Billboard Taylor Swift - "Fearless" Sales, טוויטר, ‏5 בפברואר 2020 Taylor Swift Announces Re-Recorded ‘Fearless’ Album, ‘Love Story’ Single Drop, Billboard (באנגלית) Good Morning America, Taylor Swift debuts 'Fearless (Taylor's Version)' exclusively on 'GMA', Good Morning America (באנגלית) Taylor Swift - Fearless (Taylor's Version) (Lyric Video), נבדק ב-2021-09-04 Fearless (Taylor’s Version): The I Remember What You Said Last Night Chapter - EP by Taylor Swift (באנגלית אמריקאית), נבדק ב-2021-09-04 Taylor Swift – 'Fearless (Taylor's Version)' review: a celebration of the star's breakout album, NME, ‏2021-04-09 (באנגלית בריטית) Taylor Swift - Fearless (Taylor's Version), Clash Magazine (באנגלית) Country Streaming Songs Chart, Billboard Try the TIDAL Web Player, listen.tidal.com (באנגלית)